Multiaista satoa

**Multiaista satoa** on kulttuuri- ja viihdetapahtuma Multialla Keski-Suomessa. Kesäfestivaali järjestettiin ensi kerran 1998. Järjestäjänä on Multiaista Satoa ry , jonka puheenjohtajana on filosofian maisteri ja draamakasvatuksen opettaja Satu Olkkonen. Hän väitteli tohtoriksi vuonna 2013 aiheena "Äänenkäytön erityisyys pedagogiikan ja taiteellisen toiminnan haasteena".  Olkkonen on toiminut harrastajateatterissa näyttelijänä, Työväen Näyttämöiden Liiton luottamushenkilönä ja yliopisto-opettajana. Satu Olkkonen asuu miehensä Reima Viitalan kanssa Multialla. 
## Perustajat
Multiaista Satoa ry:n ensimmäinen puheenjohtaja oli Teatterikorkeakoulun teatteritaiteen laitoksen johtaja ja lausuntataiteilija Marja-Liisa Kuuranne-Autelo. Kuuranne-Autelo on sukujuuriltaan multialainen. Festivaalin alkuperäiset ideoijat ja käynnistäjät ovat Kuuranteen ohella tuottaja-ohjaaja Erkki Pohjanheimo ja opettaja, entinen Multian kanttori, Risto Kahila. Molemmat ovat syntyjään multialaisia. Pohjanheimo toimi myös Multiaista satoa -yhdistyksen hallituksessa ja sihteerinä sen ensimmäiset vuodet. .

## Festivaalin luonne
Kesätapahtuman johtoajatuksena on elvyttää ja kehittää paikallista kulttuuri- ja viihde-elämään kokoamalla joka kesä yhteen multialaisia taiteilijoita ja taitajia välittämään omaa osaamistaan ja luovan työnsä tuloksia multialaisille, Multian kesävieraille ja muille suomalaisille. Kesällä 2007 kävijämäärä oli noin 10000. Asukkaita Multialla on vajaa 1700.

Multiaista satoa -tapahtuma on erilainen verrattuna muihin kesäfestivaaleihin. Multiaisen sadon taiteilijoiksi ja taitajiksi hyväksytään vain syntyperäiset multialaiset eli *multiaiset* ja Multialla asuvat tai heidän jälkeläisensä sekä Multialle naidut tai sukujuurensa Multialla omaavat. Kesätapahtuman kaksikymmenvuotisen historian aikana on mukana ollut puolisentuhatta esiintyjää muun muassa musiikin, näyttämötaiteen ja kuvataiteen alueelta. Multiaista Satoa ry:n hallitus päätti vuonna 2018 pistää Satoa-festivaalin toistaiseksi jäihin. Sen tilalle Multia-Seura organisoi uuden kesätapahtuman, *Multian Kesän*. 

## Historiaa
Ensimmäisenä vuonna 1998 tapahtuma oli yhdeksänpäiväinen, sen jälkeen vuosittain yleensä 4–5-päiväinen. Kunakin festivaalipäivänä oli useita eri tapahtumia. Laajat taidenäyttelyt kestivät parisen viikkoa. Tapahtuman anti sisälsi lisäksi muun muassa klassisen ja kevyen musiikin konsertteja, nuoriso- ja lastenkonsertteja, runoiltoja, teatteriesityksiä, elokuva- ja videonäytöksiä, toritapahtumia, yhteislaulutuokioita, jameja, tansseja ja multitaidetapahtumia. Joka kesä yksi Multian kylistä vuorollaan sai järjestettäväkseen Multiaiseen satoon liittyvän kylätapahtuman. Multiaista satoa toteutettiin miltei kokonaan talkootyönä. Keskeisin yhteistyökumppani ja avustaja on ollut Multian kunta, jolta festivaali on saanut taloudellista tukea ja jonkin verran työvoimaa.

## Myyntivideot
Multiaisen sadon kesätapahtumista on tehty kaksi myyntivideota. Ensimmäinen kertoo festivaalin viidestä ensimmäisestä vuodesta nimellä *Viisi Satoisaa Vuotta*. Toisessa on mukana seuraavat kymmenen vuotta otsikolla *Hyvän Sadon Vuodet 2003–2012*. Videot on valmistanut tuotantoyhtiö Sunny Notes Oy ja ohjannut Erkki Pohjanheimo. 

## Tapahtumassa esiintyneitä taiteilijoita
Eri alojen taiteilijoita on ollut satoja. Kaikki merkittävätkään eivät ole tässä luettelossa mukana. 

### Musiikki
*Eino Ahonen, hanuri
*Voitto Ahonen, hanuri, viulu
*AINA -yhtye
*Timo Alakotila, harmoni
*Izak Boom, piano
*Kaj Chydenius, piano
*Eino Grön, laulu
*Haka, kansanmusiikkiyhtye
*Hannu Hakamäki, laulu, rummut
*Kalevi Hakasalo, piano
*Kimmo Hakasalo, piano
*Päivi Heikinheimo, laulu
*Aki Hietala, laulua ja rummut
*Mika Hietala, orkesterin johto, basso, rummut, laulu
*Isto Hiltunen, laulu
*Petri Ikkelä, bandoneon, hanuri
*Paavo Junttila, sello
*Jyväskylän kamariorkesteri johtajana Jaakko Salo
*Maria Kahila, laulu
*Anna Kahila, laulu
*Elias Kahila, sello, kitara
*Risto Kahila, piano
*Ile Kallio, kitara 
*Anna-Leena Kangas, alttoviulu
*Kalle Kangas, sello, kontrabasso 
*Minna Kangas, viulu 
*Jiri Kuronen, piano
*Kaija Kärkinen, laulu 
*Petri Laaksonen, laulu, piano
*Teppo Lampela, kontratenori
*Petra Lampinen, laulu ja piano
*Kalevi Lehtiö (1946-2013)
*Tuuli Lehtomäki, viulu 
*Liina Leijala, sello 
*Sanna Mansikkaniemi
*Pauliina May, laulu
*Jouko Mäki-Lohiluoma, laulu, multi-instrumentalisti
*Leena Nuora, laulu 
*Ota Minut -yhtye

*Osmo Palmu, kitara 
*Matti Pesonen, urkutaiteilija
*Olli Peuhu, basso 
*Tiina Pitkänen, laulu
*Erkki Pohjanheimo, laulu
*Petriikka Pohjanheimo, laulu
*Pohjanmaan sotilassoittokunta, johtajana Hannu Haahkala
*Sanna Purokuru, laulaja, muusikko, ohjaaja
*Lauri Rantamoijanen, sello 
*Kimmo Riikonen, laulu ja kitara
*Kari Ronimus, lyömäsoittimet
*Niko Ronimus, lyömäsoittimet 
*Jaakko Salo, kapellimestari, piano
*Semmarit / Seminaarimäen mieslaulujat, kuoro johtajana Reima Viitala
*András Szabo, urkuri
*Irma Urrila, laulu
*Olavi Uusivirta, laulu ja orkesteri
*Matti Vainio, urkuri
*Mari Vesala, laulu
*Reima Viitala, laulu ja kuoron johto
*Tessa Virta, piano

### Kuvataiteilijoita
*Martti Aiha, piirustuksia, veistoksia
*Tyko Elo, veistoksia 
*Anita Hannunen, piirroksia, maalauksia 
*Timo Hannunen, veistoksia
*Samuli Heimonen, maalauksia
*Maria Kahila, grafiikkaa
*Outi Heiskanen, grafiikkaa
*Martti Innanen, maalauksia
*Pertti Kalin, tilateoksia, maalauksia
*Cara Knuutinen, maalauksia, kirjankuvitusta 
*Inari Krohn, puupiirroksia
*Kirsi Neuvonen, grafiikkaa
*Pirkko Nukari, veistoksia
*Pekka Ojamaa, lavastuksia (1947-2008)
*Pentti Papinaho, veistoksia (1926-1992)
*Tapio Rantanen, lavastuksia 
*Raimo Reinikainen, akvarelleja, grafiikkaa
*Seppo Riihonen, taontatöitä 
*Marja-Leena Valkola, maalauksia 

### Pukusuunnittelijoita
*Maija Pekkanen
*Riitta Riihonen
*Sari Salmela

### Näyttämötaiteilijoita, näyttelijöitä, ohjaajia, lausujia, puhujia
*Ville Blåfield, juontaja, haastattelija 
*Jorma Böök, ohjaaja 
*Pirjo Häkkinen, ihmisäänileikkiä
*Päivi Kangas, ihmisäänileikkiä
*Ritva Koivunen, lausuja, ihmisäänileikkiä
*Jukka Kuuranne, ääni- ja valotaiteilija 
*Malla Kuuranne, lausuja, ihmisäänileikkiä
*Mikko Maasola, haastattelija, toimittaja
*Piia Mannisenmäki, näyttelijä
*Auvo Naukkarinen, liturgi 
*Leena Nuora, näyttelijä, lausuja, ihmisäänileikkiä
*Satu Olkkonen, lausuja, juontaja, ohjaaja
*Erkki Pohjanheimo, ohjaaja
*Mervi Pohjanheimo, ohjaaja
*Petriikka Pohjanheimo, näyttelijä, lausuja, ihmisäänileikkiä
*Vesa Purokuru, estraditaiteilija, juontaja
*Jarmo Puskala, käsikirjoittaja, kertoja (scifi-elokuvat Iron Sky, Star Wreck)
*Riitta Riihonen, dokumenttiohjaaja
*Eetu Rissanen, tanssija
*Alexandra Salmela, kertoja
*Teppo Sirniö, puhuja, kunnanjohtaja
*Jarmo Tarkka, saarna
*Eila Tiainen, kertoja
*Sami Uotila, näyttelijä
*Jarmo Valkola, FT, elokuvaprofessori 

## Julkaisuja
* Yrjö Valkola: Multiaisittain, kirja, Multiaista Satoa ry 1998
* Yrjö Valkola: Muistojen kultaama Multia, kirja, Multiaista Satoa ry 1999
* Viisi Satoisaa Vuotta, myyntivideo, Multiaista Satoa ry / Sunny Notes Oy 2003
* Hyvän Sadon Vuodet 2003-2012, myyntivideo, Multiaista Satoa ry / Sunny Notes Oy 2013 

## Lähteet

## Aiheesta muualla
*Multiasta satoa